**Mentorkoordiátori beszámoló**

**ELTE TTK HÖK**

Bevezető:

Az előző rendes küldöttgyűlés óta több hónap eltelt, mégis mentorkoordinátorként főleg 2 hétre összpontosult a feladatom. A Gólyatábort megelőző néhány naptól kezdve a beiratkozás végéig volt jelentős teendőm.

Időrendi bontás:

2019 . június 4: Záró Küldöttgyűlés és beszámoló

2019. június 15-16: Varbóci mentortábor-góyatábor helyszín terepszemléje

2019. június 23: Alakuló Küldöttgyűlés, újraválasztásom

2019. július 18-21: Mentortábor

 A Mentortábor kapcsán több szakterülettel felmerülek konfliktusok, melyeknek a felelőssége az én oldalamat terheli. A vizsgaidőszak, és az azt követő egyéb jellegű elfoglaltságaim miatt a tábor programjának kommunikációja nehézkesen, és időnként, mi tagadás, nem ment. A konflikusokat az erre igényüket jelző szakterületek koordinátoraival, mentorfelelőseivel tisztáztuk, és a tábor vége óta úgy érzem ismét nincs probléma az információ áramlással.

2019. augusztus 6-19: Mentorpóló, és gólyatábori pulóver

 A pólóval és pulcsival sem ment minden döccenőmentesen. A korábban említett elfoglaltságaim miatt a logó helyzete időben eléggé későn tisztázódott, emellett azonban önhibánkon kívül nem tudtunk általunk ideálisnak gondolt megrendelést leadni a ruhák elkészítésére. A pólók és pulcsik árát meg kellett emelnünk sajnos a korábbi becsléseinkhez képest, azonban akinek ez megterhelő volt, a póló esetében nem volt köteles több pénzt befizetni az Alapítványnak. Az ebből eredő konfliktusokat feloldottuk, és a mentorok a gólyatáborra megkapták pólóikat, pulóvereiket.

2019. augusztus 19-20: Gólyatábori dekornapok

 A dekornapok ideje alatt az irodai előkészülésben vettem részt, többek között én készítettem a mentorok és csapvezek számára a Kishasznosaikat, amiket visszajelzések alapján többen nagyon jó hatásfokkal tudtak kihasználni.

2019. augusztus 21-26: Gólyatábor

 A tábor ideje alatt felügyeltem a mentorok munkáját, és az egyik fő információs csatorna voltam a főszervezők, és a mentorok, csapvezek között. Amely szakterületeken igény volt rá, segítettem a mentorfelelősöknek. A mentorok munkájáról egyenlőre visszajelző kérdőív nem készült, de a szóbeli visszajelzések, és saját megfigyeléseim alapján azt gondolom az idei mentorgárda nagyrészt remekül látta el feladatát, a döccenőket, és a súrlódásokat jól kezelték.

Befejező gondolatok:

A záróbeszámolómhoz hasonlóan megemlíteném, hogy a rendszernek közeleg a vége, keresem utódjelöltjeimet. Aki érdeklődik, kérdezzen bátran.

Budapest, 2019. szeptember 15.

Józsa Kornél

Mentorkoordinátor

mentorkord@ttkhok.elte.hu

+36205776670